IL-MADONNA TAL-KARMNU (Kif bdiet il-Festa Tagħha) Dan It-tagħrif ġie meħud mill-ktleb QADDISIN KARMELITANI Edizzjoni 'il-Karmelu' 1973 tal-Wisq Rev. Patri Ewġenju Tonna S.TH.D. 0. Il-Konċilju tal-Lateran IV ma riedx li jitwaqqfu Ordnijiet Reliġjużi ġodda. Min ried li jsir reliġjuż kellu jissieħeb f'wieħed mill-Ordnijiet Reliġjużi li kienu diġa approvati; u l-Ordnijiet Reliġjużi ma kellhomx regola tagħhom ma setgħux ifasslu regoli ġodda, imma kellhom jieħdu waħda ġa magħrufa mill- Knisja. Il-Karmelitani sabu ruħhom f'diffikultà kbira minħabba f'din il-liġi. Il-Papa kien għadu ma approvax ir-regola tagħhom. B'danakollu, il-Patrijarka ta' Ġerusalem, li kien ukoll rappreżentant tal-Papa, kien tahom regola u approva l-Ordni tagħhom. Għalhekk biex ineħħu kull tħassib bagħtu żewġ pattijiet f'Ruma, li wieħed minnhom kien Sant'Anġlu, biex ikollhom ukoll l-approvazzjoni ta' Ruma. Imma sabu baħar imqalleb mhux ftit. Il-Pajpa' Onorju II għamel kummissjoni biex tistudja bir-reqqa t-talba tal-Karmelitani. Sant'Anġlu u sieħbu tħabtu kemm setgħu. Fittxew nies ta' setgħa f'Ruma li forsi setgħu jgħinuhom. Imma kollox kien jidher għalxejn. Kien hemm biża' kbir li l-Papa jġib fix-xejn l-Ordni Karmelitan. Il-Karmelitani ma qatgħux qalbhom, talbu lill-Madonna, bħala Omm u Patruna tagħhom, biex tidħol għalihom. Il-Madonna semgħet it-talba tagħhom. Dehret lill-Papa Onorju u otdnattlu li iwettaq mill-aktar fis l-Ordni Karmelitan u r-Regola li kienu jipprofessaw. Kienet waħda mill-battalji sbieħ li l-Ordni Karmelitan rebaħ permezz tal-Madonna. B'sinjal ta' qima u radd il-ħajr, il-Karmelitani bdew jagħmlu festa lill-Madonna bħala tifkira tal-grazzji u għajnuna li tathom. Din kienet il-bidu tal-Festa tal-Madonna tal-Karmnu. Fis-sena 1251 l-Ordni Karmelitan kien għaddej minn burraxka oħra. Minn eremiti jgħixu bogħod minn kulħadd, il-Karmelitani bdew joħorġu u jippridkaw u jgħallmu lil kulħadd il-Kelma ta' Alla. Imma biex tgħallem trid titgħallem. Bdew għalhekk imorru fl-Universitajiet biex jitħarrġu fit-tagħlim tat-teoloġija u xjenzi oħra qaddisa. Iżda ma ġewx milqugħa tajjeb. Riedu jkeċċuhom. Xi wħud mill- Karmelitani qatgħu qalbhom, oħrajn ħallew l-Ordni. Il-vokazzjonijiet waqfu. Bdiet issir taqtigħa biex l-Ordni Karmelitan jispiċċa. U jispiċċa kien, li kieku l-Karmelitani ma kellhomx tama kbira fil-Madonna. Dak iż-żmien il-Ġeneral ta' l-Ordni kien San Xmun Stock, għamel kemm seta' biex isalva l-Ordni Karmelitan. Meta ra li kollu kien għalxejn, ingħalaq fiċ-ċella f'Avlesford l-Ingilterra u talab bil-ħerqa lil-Madonna: 'Fjur tal-Karmelu, dielja bil-frott, dija tas-sema, Xebba u Omm, agħtina lilna l-Karmelitani xi sinjal ta' l-għajnuna tiegħek, ja Kewkba tal-baħar. ' F'salt wieħed jara dija kbira quddiemu u f'nofs dik id-dija qtajja ta' l-anġli, u f'nofs dawk l-anġli, il-Madonna. F'driegħ wieħed kellha 'l Ġest Bambin, u f'id l-oħra l-labtu tagħha. 'Ħu f'idejk', qaltlu, 'dan ikun għalik u għall-Karmelitani kollha sinjal u privileġġ, li min imut bih ma jarax in-nirien ta' dejjem. Sinjal ta' saħħa, saħħa fit-tiġrib. Sinjal ta' l-Għaqda Tiegħi magħkom għal dejjem. Kien il-bnazzi wara t-tempesta. Il-Madonna għal darb'oħra daħlet għall-Ordni maħbub tagħha. B'din il-ġrajja l-festa, li kienet issir b'tifkira ta' l-għajnuna tal- Madonna, ħadet tifsir ieħor u saret il-Festa tal-Labtu tal-Madonna. F'Chester l-Ingilterra, fis-sena 1374, kien hemm ħafna taħwid u nkwiet. Xi wħud li riduha ta' għorrief bdew jiċħdu f'wiċċ kulħadd li l-Karmelitani għandhom jissejħu ''l-Aħwa tal-Qaddisin Xebba Omm Alla'. Saret kawża fil-pubbliku taħt it-tmexxija ta' l-Università ta' Canterburv. Il-Karmelitani kienu difiżi minn Patri Ġwann Honrebv li bid-dokumenti f'idejh ipprova l-jedd li l-Karmelitani jissejħu l- Aħwa tal-Madonna tal-Karmnu. Qatt ma kellhom isem ieħor. L-isem ta' Aħwa tal-Madonna kien mogħti lilhom għax l-ewwel knisja li kellhom fuq il-muntanja tal-Karmelu kienet iġġib l-isem ta' Santa Marija ta' fuq il-Muntaja tal-Karmelu. Billi l-Karmelitani kienu JK jissejħu 'aħwa' bejniethom, in-nies bdew isibuhom 'l-Aħwa tal-Madonna'. Fuq id-dokumenti uffiċjali, il-Karmelitani kienu magħrufa ''Aħwa tal-Qaddisa Xebba Omm Alla'. Hekk sejħilhom il-Papa Onorju III, meta fl-1226 wettaq ir-Regola ta' San Albert li kienu jħaddnu u għadhom iħaddnu sal-lum. U bl-istess isem sejħilhom il-Papa Innoċenz IV fl-1247. Għalhekk il-Karmelitani, permezz ta' Patri Ġwann Hornebw rebħu l-kawża bl-ispejjeż b'kollox. Ferħu fuq li ferħu l-Karmelitani kollha. Imma l-għedewwa ma qalux biżżejjed. Beda l-gideb u t-tgħajjir. Ilsna ħżiena waslu biex qalu li l- Karmelitani huma l-Aħwa ta' Marija Eġizzjaka li kienet penitenti qaddisa. Il-Karmelitani ġarrbu kollox bis-sabar, imma l-inkwiet qam iżjed meta dawk li kienu jgħajruhom bdew imutu malajr b'mod misterjuż. Il-Ħaġa kienet ta' tħassib ferm. Min igħid ħaġa u min igħid oħra. Fl-aħħar ġie deċiż li ssir purċissjoni ta' talb u tpattija biex iberrdu l-korla t'Alla, u jitolbu l-għajnuna tal-Madonna. Ħadu sehem f'din il- purċissjoni ħafna Ordnijiet Reliġjużi. Il-Karmelitani marru bi ħġarhom. In-nies ta' Chester min b'kurżità u min b'devozzjoni kulħadd mar jara jew jieħu sehem f'din il-purċissjoni mhux tas-soltu. Il-Purċissjoni ħarġet mill-belt u bdiet iddur mat-toroq. F'waħda mill-kantunieri tat-triq kien hemm statwa tal- Madonna. Meta waslu quddiemha, il-Karmelitani waqfu. Kantaw l-Ave Marija. Kif spiċċaw — l- Istatwa ħadet il-ħajja — il-Madonna sellmitilhom u tkellmet: 'Dawn huma l-aħwa għeżież tiegħi'. Kulħadd baqa' mistagħġeb. Kulħadd emmen. Dan il-miraklu kompla xerred il-qima lejn il-Madonna tal-Karmnu. Minn hawn mhux biss il- Karmelitani, imma ħafna oħrajn bdew jagħtu qima speċjali lill-Madonna fis-16 ta' Lulju. San Robertu Bellarminu, Ġiżwita, fuq talba tas-Santa Sede, kiteb l-uffiċċju tal-Madonna tal-Karmnu li baqa' jingħad mal-Knisja kollha. Il-KELMA TAD-DIRETTUR Il-Kumitat li għandu f'idejh it-tmexxija tas-Soċjetà Mużikali tal-Karmnu Balluta u l-każin kompla bil-ħidma tiegħu matul din is-sena ukoll li ċertament kompliet turi l-impenn tal-kumitat li jara dejjem mingħajr waqfien iiġdid kontinwu tas- Soċjetà li dejjem trid tħares 'il quddiem b'fiduċja, b'idejat ġodda u lejn il-passat b'sodisfazzjon. Il-festa li hija tant għal qalbna waslet, biex permezz tagħha nagħtu qima u ġieh lil Patruna tagħna il-Madonna tal-Karmnu. Ipermettuli nistqarr magħkom li jien ngħix għall-Festa. Ma nistax nimmaġina l-aħħar Ħadd ta' Lulju mingħajr festa li żgur tnissel f'kull wieħed minna ferħ bla qis. Ma tistax tgħid li int Karmelitan u tħobb lill-Madonna jekk ta' l-inqas darba fis-sena ma tiċċelebrax il-festa tagħHa b'devozzjoni u bil-marċi ukoll mingħajr ma toffendi lil ħadd. L-atmosfera ta' ferħ fil-każin tibda tinħass sew minn ħafna ġimgħat qabel. Issir tindifa ġenerali fil-każin, jibdew isiru l-kunċerti tal-banda, jinħarġu għal bejgħ flokkijiet u cassette għal okkażjoni, jibda jiġi ppreparat it-tiżjin tal-faċċata tal- każin u mitt elf ħaġa oħra li żgur festa kbira bħal tagħna li ssir f'Tas-Sliema u l-Balluta ġġib magħha. Għal membri tal-Kumitat u għal dawk kollha li jagħtu daqqa t'id fil-ġranet ta' qabel u wara l-festa b'tant sagrifiċċji kultant personali ukoll żgur li ninsew kollox wara l-festa u b'sodisfazzjon ngħidu għal grazzja t'Alla kollox irnexxa, għamilna festa li għamlitilna unuri għas-Soċejtà Mużikali tagħna u għall-Parroċċa. Ix-xogħol strutturali fil-każin ma waqaf qatt. Għalkemm ix-xewqa tiegħi bħala Direttur, u tal-membri kollha tal-Kumitat hija li naraw il-bini ta' każin ġdid fil- futur. Dan ma jfissirx li fil-preżent ma nagħmlux mill-aħjar li nistgħu biex nirranġaw il-każin eżistenti. Ma kinitx deċiżjoni faċli li ħa l-kumitat li titneħħa l-istess kamra tiegħu. Dan sar bi ħsieb tajjeb u 'l quddiem għad naraw riżultat tajjeb. Nagħmel appell lil dawk kollha li jattendu l-każin biex dejjem iżommu l-każin bħala t-tieni dar tagħhom. F'dawn l-ewwel sitt snin mit-twaqqif tas-Soċjetà l-ħidma li twettqet issarfet f'qabża kbira fl-iżvilupp ta' din is-Soċjetà. Jekk il-ħidma li trid titwettaq, titwettaq b'moħħ miftuħ, bil-għaqal f'direzzjoni ċara u mingħajr għaġla żgur li jkollna biex nifirħu bil-frott tal-ħidma tagħna flimkien. Bħal ma lkoll flimkien tajna s-sehem tagħna fit-twettiq ta' l-ewwel pjan, it-twaqqif tas-Soċjetà u x-xiri tal- każin jekk Alla jrid għad naraw fil-futur każin ġdid. Nirringrazzja lil dawk kollha li ħadmu miegħi u nawgura l-festa t-tajba. JOSEPH BONNICI DIRETTUR ĠENERALI